 Tartankan oo ka qabsoomay garoonka doogga sanaaciga ah ee Badhtamaha Stadium ayaa waxaa ugu horeyn furitaankii ka hadlay qaar ka mid ah ciyaartoydii ay isku kooxda ahaayeen iyo sidoo kale kuwii ay garoomada kubadda cagta isku soo gaadheen, waxaana ka mid ahaa ciyaartoydii waa weynaa Cabdi Diito, Mustafe Cirid, Iid Jibriil, Yaasiin Aabo-Yare, Nicmaan, Axmed Xatto, iyo Axmed Aflax, waxaana ay guud ahaanba xuseen in Marxuum Cumar-Saalax uu ahaa shakhsi wanaagsan oo cibaado fiican, sidoo kalena sharaf iyo karaamo agtooda ka lahaa. 